
转讜住驻讜转



 诪谞讗 讚诪讬讻诇讗. 拽注专讜转 诇讗讞专 砖讗讻诇讜 讘讛谉 爪专讬讱 诇讛讜爪讬讗诐 诪谉 讛住讜讻讛 诪砖讜诐 诪讬讗讜住 讻讱 驻讬专砖 讘拽讜谞讟专住 讜讬''诪 讻讙讜谉 拽讚讬专讜转 讜讗讙谞讬 讚诇讬砖讗 讜讟注诪讗 讚讻注讬谉 转讚讜专讜 讘注讬谞谉 讜讛谞讬 讗讬谉 专讙讬诇讬谉 诇讛讬讜转 讘讘讬转 讚讬专讛 讗诇讗 讘讬转 讬砖 诇讛诐 诇讘讚诐 讜讻谉 驻讬专砖 讘讛''讙 讻讙讜谉 拽讚专讬 讜砖驻讜讚讬 讜讘讬 讟讜讬 讜讘讬 转驻讬: 讜讗诪专讬 诇讛 讘专 诪诪讟诇诇转讗. 讗讬谉 砖专讙讗 诪注谞讬讬谞讗 讚讗讞专讬诐 讚诪谞讗 讚诪讬讻诇讗 讘专 诪诪讟诇诇转讗 讛讬讬谞讜 讘砖注讛 砖讗讬谉 诪砖转诪砖 讘讛谉 讚讘砖注转 住注讜讚讛 讗讜讻诇 讘拽注专讛 讘住讜讻讛 讗讘诇 砖专讙讗 讘注讜讚讜 讚讜诇拽 讜诪砖转诪砖 诇讜 诇讗讜专讜 讗住讜专 讻讚诪讜讻讞 诇拽诪谉 驻专拽 诇讜诇讘 讜注专讘讛 (讚' 诪讞. 讜砖诐) 讚转谞谉 讙讘讬 砖讘讬注讬 砖诇 讞讙 讙诪专 诪诇讗讻讜诇 诇讗 讬转讬专 住讜讻转讜 诪砖讜诐 讚讗讬 诪转专诪讬 诇讬讛 住注讜讚转讗 讗讻讬诇 讘讙讜讜讛 讗讘诇 诪讜专讬讚 讗转 讛讻诇讬诐 诪谉 讛诪谞讞讛 讜诇诪注诇讛 诪驻谞讬 讻讘讜讚 讬讜诐 砖诪专讗讛 讻诪讻讬谉 注爪诪讜 诇拽专讗转讜 诇诪拽讜诐 砖讬住注讜讚 砖诐 讛诇讬诇讛 讜讗诪专讬谞谉 讘讙诪专讗 讗讬谉 诇讜 诪拽讜诐 诇讛讜专讬讚 讻诇讬 讜爪专讬讱 诇讗讻讜诇 讘讛 讘讬讜诐 讟讜讘 讛讗讞专讜谉 诪讛 讬注砖讛 讜讬讜讻讬讞 砖讗讬谞讜 讻诪讜住讬祝 注诇 讛诪爪讜讛 诇注砖讜转 住讜讻讛 砖诪讜谞讛 讬诪讬诐 诪讚诇讬拽 讘讛 讗转 讛谞专 讜诪讚讞砖讬讘 诇讛 讛讬讻讬专讗 讘砖注转 讛讚诇拽讛 砖诪注 诪讬谞讛 讚讗住讜专 讘讞讙 讜砖诪讗 讛讬讬谞讜 讟注诪讗 讚诪砖讜诐 讚诪讜拽诪讬谞谉 讘住讜讻讛 拽讟谞讛 讜讞讬讬砖讬谞谉 砖诪讗 转砖专祝 住讜讻转讜 讜转讚注 讚讛讚诇拽讛 讚讜拽讗 诪讚诇讗 谞拽讟 诪注讬讬诇 讗转 讛谞专 讻讚谞拽讬讟 讛转诐 诪注讬讬诇 讘讛 诪讗谞讬 诪讬讻诇讗: 

专讘讬谞讜 讞谞谞讗诇

诪转谞讬' 讻诇 砖讘注转 讛讬诪讬诐 注讜砖讛 讗讚诐 住讜讻转讜 拽讘注 讬砖 诇讜 讻诇讬诐 谞讗讬诐 讜诪爪注讬诐 谞讗讜转 诪注诇谉 讘住讜讻讛 讗讜讻诇 讜砖讜转讛 讘住讜讻讛 讜诪砖谞谉 讘住讜讻讛 讜讗讜拽讬诪谞讗 诇诪讙专住 讜诇注讬讜谞讬 讘住讘专讗 讚爪专讬讱 拽讘注 讘住讜讻讛 讜讻谉 诪拽专讗 讜诪砖谞讛 讗讘诇 转谞讜讬讬 诇讗专讛讜讟讬 诇讬砖谞讗 讚讙诪专讗 讘专 诪诪讟诇诇转讗 讜诇讗 讞讬讬砖讬谞谉 讻讬 讛讗 讚专讘讗 讘讛讚讬 专诪讬 讻讬 讛讜讜 拽讬讬诪讬 诪拽诪讬 专讘 讞住讚讗 讛讜讜 诪专讛讟讬 诇讬砖谞讗 讚讙诪' 讜讛讚专 讬转讘讬 讜诪注讬讬谞讬 讘住讘专讗. 讗诪专 专讘讗 诪讗谞讬 诪砖转讬讗 讘诪讟诇诇转讗 诪讗谞讬 诪讬讻诇讗 讘专 诪诪讟诇诇转讗. 砖专讙讗. 砖专讬 讘住讜讻讛 讙讚讜诇讛 讘住讜讻讛 拽讟谞讛 讞讜抓 诇住讜讻讛. 



讬专讚讜 讙砖诪讬诐 诪讗讬诪转讬 诪讜转专 诇驻谞讜转 讻讜' 转谞讗 诪砖转住专讞 讛诪拽驻讛 砖诇 讙专讬住讬谉. 讜讻谉 讗讬 讛讜讛 谞砖讬讘 讝讬拽讗 讜拽讗 诪讬讬转讬 爪讬讘讬 讘讗驻讬讛 诪讜转专 诇驻谞讜转:




转"专 讛讬讛 讗讜讻诇 讘住讜讻讛 讜讬专讚讜 讙砖诪讬诐 讜讬专讚 讜驻住拽讜 讙砖诪讬诐 讗讬谉 诪讟专讬讞讬谉 讗讜转讜 诇注诇讜转 注讚 砖讬讗讜专 讜讬注诇讛 注诪讜讚 讛砖讞专:
讬专讜砖诇诪讬 诇讗 住讜祝 讚讘专 砖转住专讞 诪拽驻转 讙专讬住讬谉 讗诇讗 讗驻讬' 诪拽驻转 讻诇 讚讘专. 转谞讬 讻砖诐 砖诪驻谞讬谉 诪驻谞讬 讛讙砖诪讬诐 讻讱 诪驻谞讬诐 诪驻谞讬 讛砖专讘 讜诪驻谞讬 讛讬转讜砖讬谉. 专讘谉 讙诪诇讬讗诇 讜专' 讗诇讬注讝专 讛讬讜 谞讻谞住讬谉 讜讬讜爪讗讬谉 讻诇 讛诇讬诇讛 讞讚 诪转诇诪讬讚讬讛讜谉 讚专' 诪谞讗 讛讜专讬 诇讞讚 诪谉 拽专讜讘讜讛讬 讚谞砖讬讗 讬爪讗 讗讬谉 诪讟专讬讞讬谉 讗讜转讜 诇讞讝讜专 讜诇讗 砖诪注 讛讗 讚专讘谉 讙诪诇讬讗诇 讜专' 讗诇讬注讝专:
驻讬住拽讗 诇注讘讚 砖讘讗 诇诪讝讜讙 讻讜住 讜砖驻讱 讛拽讬转讜谉 诇驻谞讬讜. 



转谞讗 讗诪专 诇讜 讗讬 讗驻砖讬 讘砖诪讜砖讱. 转谞讬 诪驻谞讬 讚' 讚讘专讬诐 讘注诇讬 讘转讬诐 诇讜拽讬谉 讜谞诪住专讬谉 诇诪诇讻讜转. 注诇 砖诪砖讛讬谉 讘讬讚诐 砖讟专讜转 驻专讜注讬谉. 讜砖诪诇讜讬谉 讘专讘讬转. 讜砖驻讜住拽讬谉 爪讚拽讛 讜讗讬谞谉 谞讜转谞讬谉. 讜砖住驻拽 讘讬讚讜 诇诪讞讜转 讜讗讬谞讜 诪讜讞讛. 



讘讝诪谉 砖诪讗讜专讜转 诇讜拽讬谉 住讬诪谉 专注 诇注讜讘讚讬 讻讜讻讘讬诐 诪诇讛"讚 诇诪诇讱 砖注砖讛 住注讜讚讛. 



讘讝诪谉 砖讛讞诪讛 诇讜拽讛 住讬诪谉 专注 诇注讜讘讚讬 讻讜讻讘讬诐 [讜讻讜'] 砖讛讗讜诪讜转 诪讜谞讬谉 诇讞诪讛. 诇讘谞讛 诇讜拽讛 住讬诪谉 专注 诇砖讜谞讗讬 讬砖专讗诇. 砖讬砖专讗诇 诪讜谞讬谉 诇诇讘谞讛. 诇拽讜 讘诪讝专讞 住讬诪谉 专注 诇讘谞讬 诪讝专讞. 讘诪注专讘 诇讘谞讬 诪注专讘. 讘讗诪爪注 诇讻诇 讛注讜诇诐. 诇拽讛 讻诪讬谉 讚诐 讞专讘 讘讗 诇注讜诇诐. 



讻诪讬谉 砖拽 专注讘 讘讗 诇注讜诇诐. 诇拽讛 讘讻谞讬住转讜 驻讜专注谞讜转 砖讜讛讛 诇讘讜讗. 讘讬爪讬讗转讜 驻讜专注谞讜转 诪诪讛专转 诇讘讜讗. 讜讬"讗 讞讬诇讜祝. 讜讘讝诪谉 砖注讜砖讬谉 专爪讜谉 诪拽讜诐 讗讬谉 诪转讬专讗讬谉 诪讻诇 讗诇讜 砖谞讗诪专 讜诪讗讜转讜转 讛砖诪讬诐 讗诇 转讞转讜 讜讙讜' 注讜讘讚讬 讻讜讻讘讬诐 讬讞转讜 讜诇讗 讬砖专讗诇 讬讞转讜:




转"专 讘砖讘讬诇 讚' 讚讘专讬诐 讞诪讛 诇讜拽讛 注诇 讗讘 讘"讚 砖诪转 讜诇讗 谞住驻讚 讻讛诇讻讛. 讜注诇 谞注专讛 讛诪讗讜专住讛 砖爪注拽讛 讘注讬专 讜讗讬谉 诪讜砖讬注 诇讛. 讜注诇 诪砖讻讘 讝讻讜专. 讜注诇 讘' 讗讞讬诐 砖谞砖驻讱 讚诪谉 讻讗讞转. 讜注诇 讚' 讚讘专讬诐 诪讗讜专讜转 诇讜拽讬谉 注诇 讻讜转讘讬 驻诇住讟专. 



讜注诇 诪注讬讚讬 砖拽专.





专讬讟讘"讗

讗诪专 专讘讗 诪讗谞讬 诪砖转讬讬壮鈥� 讘诪讟诇诇转讗. 驻讬专讜砖 专砖讗讬 诇谞讜转谞谉 砖诐 讚讛讻讬 讗讜专讞讗 诇驻注诪讬诐 讘讘讬转讜 诪讗谞讬 诪讬讻诇讗 讘专 诪诪讟诇诇转讗 讻诇讜诪专 讗讬谞讜 专砖讗讬 诇讬转谞诐 讘讘讬转 砖讛讜讗 讗讜讻诇 讜讻注谞讬谉 转砖讘讜 讻注讬谉 转讚讜专讜 讜讝讜 住讘专转 讛专讬状祝 讝状诇 砖讻转讘 诇注谞讬谉 驻住讜诇 住讜讻讛 讘讬状讟 讛讗讞专讜谉 讚驻住讬诇 诇讛 讘诪讗谞讬 讚诪讬讻诇讗 讚诪注讬讬诇 诇讙讜讛 诪砖诪注 讚讘转讜讱 讛讞讙 诪注讻讘讬谉 讘讬讚讜 诪诇讛谞讬讞诐 砖诐 讜讬砖 砖驻讬专砖讜 诪讗谞讬 诪砖转讬讬讗 诪爪讜讛 诇讬转谞诐 讘住讜讻讛 讗讘诇 诪讗谞讬 诪讬讻诇讗 讗讬谞讜 讞讬讬讘 诇讛谞讬讞诐 讘住讜讻壮鈥� 砖讗讬谉 讚专讱 诇讛谞讬讞壮鈥� 讘讘讬转 砖讛讜讗 讗讜讻诇 讗注驻状讻 讗诐 专爪讛 诇讛谞讬讞 砖诐 讛专砖讜壮鈥� 讘讬讚讜:



砖专讙讗 讗诪专讬 诇讛 讻讜壮鈥�. 讜诇讗 驻诇讬讙讬 讻讗谉 讘住讜讻讛 讙讚讜诇讛 讻讗谉 讘住讜讻讛 拽讟谞讛 讘专 诪诪讟诇诇转讗 讚拽讗 诪诪注讟讗 讜讚讗讬 讘转砖诪讬砖转讗 砖爪专讬讱 讛讗讚诐 诇讛转专讞拽 诪讛诐 讜讗住讜专 诇讛谞讬讞诐 砖诐:



转谞讗 诪砖转住专讞 讛诪拽驻讛 砖诇 讙专讬住讬谉.鈥�/b> 驻讬专讜砖 砖诪诪讛专转 诇讬驻讙诐 讬讜转专 讜拽讜诇讗 讛讬讗 讜讛讬讻讗 讚谞砖讘讗 讝讬拽讗 讜诪讬讬转讬 爪讘讜讜转讗 讜讗谞讬谞讗 讚注转讬讛 讘讛讜 诪爪讬 谞驻讬拽 诪讛转诐 讻讚转讬壮鈥� 讘注讜讘讚讗 讚专讘 讬讜住祝 讜讟注诪讗 诪砖讜诐 转砖讘讜 讻注讬谉 转讚讜专讜:



转状专 讛讬讛 讗讜讻诇 讘住讜讻讛 讜讬专讚讜 讙砖诪讬诐 讜讬专讚 讗讬谉 诪讟专讬讞讬谉 讗讜转讜 诇注诇讜转 讜诪讬谞讛 砖讗诐 讛讬讛 讗讜讻诇 注讚讬讬谉 讜专讗讛 讙砖诪讬诐 讘讗讬谉 讜砖诪讬诐 诪转拽讚专讬谉 讘注讘讬诐 砖讗讜讻诇 讞讜抓 诇住讜讻壮鈥� 讜讗讬谉 诪讟专讬讞讬谉 讗讜转讜 诇注诇讜转 注讚 砖讬讙诪讜专 讻诇 住注讜讚转讜:



讛讬讛 讬砖谉 讘住讜讻讛 讜讬专讚讜 讙砖诪讬诐 讜讬专讚 讜驻住拽讜 讙砖诪讬诐 讗讬谉 诪讟专讬讞讬谉 讗讜转讜 诇注诇讜转 注讚 砖讬讗讜专 讗讬讘注讬讗 诇讛讜 注讚 砖讬讗讜专 讗讜 注讚 砖讬注讜专. 驻讬专讜砖 讜讗驻讬诇讜 讘转讜讱 讛诇讬诇讛 砖诇讗 讙诪专 砖讬谞转讜 转状砖 注讚 砖讬讗讜专 讜讬注诇讛 注诪讜讚 讛砖讞专 讜讗转诪讛讬谞谉 转专转讬 驻讬专讜砖 讚讗讬 讞讚 砖讬注讜专讗 谞讬谞讛讜 诇诪讛 诇讬 诇诪转谞讬谞讛讜 讘讞讚 诪讬谞讬讬讛讜 住讙讬 讜讗讬 诇讗讜 讞讚 砖讬注讜专讗 谞讬谞讛讜 讻状砖 讚拽砖讬讗 讚讛讜讛 转专转讬 讚住转专讬 讗讛讚讚讬. 讜讙讬专住转 讛专讘 讘注诇 讛诪讗讜专 讗讬诪讗 注讚 砖讬注讜专 诪砖讬注诇讛 注诪讜讚 讛砖讞专 讗讘诇 讘住驻专讬诐 砖诇谞讜 讙专住讬 注讚 砖讬讗讜专 讜讻谉 讛讬讗 讘驻讬壮鈥� 专状讞 讜讘住驻专讬 讛讙讗讜谞讬诐 讝状诇 讻诇讜诪专 注讚 砖讬讗讜专 诪砖讬注诇讛 注诪讜讚 讛砖讞专 砖诪转讞讬诇 讛讗讜专 砖诇讗 转讗诪专 讛讬讬谞讜 讻讗讜专 讛讬讜诐 讗讞状讻 讜拽讜讚诐 注诇讜转 讛砖讞专 讗注状驻 砖谞讬注讜专 讗讬谉 诪讟专讬讞讬谉 讗讜转讜 诇注诇讜转 讜讛状讛 砖讗诐 诇讗 谞注讜专 讗讬谉 诪讟专讬讞讬谉 讗讜转讜 讗祝 诪砖讬注诇讛 注诪讜讚 讛砖讞专 注讚 砖讬讙诪讜专 砖讬谞转讜 讚诇讗 讙专注 诪住注讜讚讛 讚讗诪专讬 讘讛 注讚 砖讬讙诪讜专 住注讜讚转讜 讜讻谉 讚注转 诪讜专讬 谞专状讜:



诪讬 砖驻讱 诇诪讬 讻讜壮鈥�. 拽状诇 讚讛讗 诇驻讜诐 诇讬砖谞讗 讚专讬砖讗 诪砖诪壮鈥� 诇讛讚讬讗 讚讛专讘 砖讜驻讱 诇注讘讚 讜讬状诇 讚讚诇诪讗 讛状拽 诪讜转专 诇驻谞讜转 诪谉 讛讚讬谉 诪讬讛讜 讛注讜砖讛 讻谉 讚讜诪讛 诇注讘讚 砖诪砖诪砖 诇专讘讜 讜讻讬讜谉 砖专讜讗讛 砖专讘讜 讗讬谞讜 诪住讘讬专 诇讜 驻谞讬诐 砖讜驻讱 诇讜 诪讬讚 拽讬转讜谉 诇讜壮鈥� 讗讬谞讬 专讜爪讛 诇砖诪砖讱 讜讗诇讜 讻谉 讛讬讛 专讗讜讬 砖诇讗 讬驻谞讛 诪讬讚 诪砖转住专讞 讛诪拽驻讛 讗讘诇 诇诪讗讬 讚诪住拽讬 砖讛专讘 砖讜驻讱 诇注讘讚 讗讬谉 诇讜 诇讛诪转讬谉 诪诇驻谞讜转:





讛诪讗讬专讬

诪讗谞讬 诪讬讻诇讗 讻讙讜谉 拽注专讜转 讗讞专 砖谞砖转诪砖讜 讘讛诐 讗讬谉 诇讜 诇砖讛讜转诐 讘住讜讻讛 讗诇讗 讬谞讬讞诐 讘讞讜抓 诇住讜讻讛 诪转讜讱 诪讬讗讜住谉 讜砖讗讬谉 诇讜 注讜讚 爪讜专讱 讘讛谉 诪讗谞讬 诪砖转讬讗 讻讙讜谉 讻讜住讜转 讜讻诇讬 讝讻讜讻讬转 讗讬谉 爪专讬讱 诇讛讜爪讬讗诐 砖讛专讬 讚专讻讜 砖诇 讗讚诐 诇砖转讜转 讗祝 砖诇讗 讘砖注转 讗讻讬诇讛 讜讗讬谉 讻讗谉 诪讬讗讜住 讘讛谞讞转诐 讘住讜讻讛 讜诪"诪 讛讻讚 讗讜 讛讻诇讬 砖讘讜 砖讜讗讘讬诐 讛诪讬诐 讜讛诐 讛拽专讜讬讬诐 讻讗谉 讞爪讘讗 讜砖讞讬诇 讞讜抓 诇住讜讻讛 讜拽爪转 专讘谞讬 爪专驻转 驻讬专砖讜 诪讗谞讬 诪讬讻诇讗 讻讙讜谉 注专讬讘讜转 讜拽讚专讜转 砖讗讬谉 讝讛 讻注讬谉 转讚讜专讜 砖讛专讬 讗讬谉 讚专讱 诇讛注诪讬讚诐 讘诪拽讜诐 讗讻讬诇转讜 讗诇讗 讘讘讬转 诪讬讜讞讚 诇讗驻讜转 讜诇讘砖诇 讗讘诇 拽注专讜转 讜砖驻讜讚讬诐 讜砖讗专 讻诇讬诐 讛讚拽讬诐 讗讬谉 爪专讬讱 诇讛讜爪讬讗诐 讜讗祝 诇驻讬专讜砖 专讗砖讜谉 讗讜诪专 讗谞讬 砖讗讬谉 爪专讬讱 诇讛讜爪讬讗诐 注讚 砖讬讙诪讜专 住注讜讚转讜 砖讛讜讗 爪专讬讱 诇讬砖谉 讜诇讟讬讬诇 讜诇砖谞谉 讜讻诇 讻诇讬 诪讗讻诇 诪讗讜住讬诐 砖诐 诪转讜讱 讝讜讛诪转诐:



讛诪谞讜专讛 讗诐 讘住讜讻讛 讙讚讜诇讛 讛讬讗 讘住讜讻讛 讜讗诐 拽讟谞讛 讞讜抓 诇住讜讻讛 讜讬"诪 谞专 砖诇 讞专住 讛谞拽专讗 拽讜专讜砖讜"诇 讜讗讬谉 谞专讗讛 诇讬 砖讝讛 讜讚讗讬 诪拽讜诪讜 诪讜注讟 讜讗祝 讘拽讟谞讛 讘住讜讻讛 讜诪谞讜专讛 讝讜 讬砖 讗讜诪专讬诐 砖讘拽讟谞讛 讗祝 讻砖讛讬讗 讚讜诇拽转 诇爪讜专讱 讗讻讬诇讛 讜讘砖注转 住注讜讚讛 讚讜拽讗 讞讜抓 诇住讜讻讛 讜诪驻谞讬 砖诪转讬专讗 砖诇讗 诇讛转讗讞讝 讘注爪讬 讛住讜讻讛 讜讬"诪 砖讻诇 砖讛讜讗 讚讜诇拽 诇住注讜讚讛 讜讚讗讬 讘住讜讻讛 讜诇讗 谞讗诪专 讞讜抓 诇住讜讻讛 讗诇讗 讗讞专 住注讜讚讛 讜砖讻讘转讛 讜谞专讗讛 讻驻讬专讜砖 专讗砖讜谉 诪诪讛 砖讗诪专讜 讘驻专拽 诇讜诇讘 讜注专讘讛 讗讬谉 诇讜 诪拽讜诐 诇讛讜专讬讚 讻诇讬讜 讛讗讬讱 讬注砖讛 砖诇讗 讬讛讗 讻注讜讘专 注诇 讘诇 转讜住讬祝 讜转讬专抓 讘讙讚讜诇讛 诪注讬讬诇 讘讛 诪讗谞讬 诪讬讻诇讗 讘拽讟谞讛 诪讚诇讬拽 讘讛 讗转 讛谞专 讗诇诪讗 讗祝 讘讛讚诇拽讛 谞驻住诇讛 讘讻讱 讜讬"诪 拽讟谞讛 砖砖讬注讜专讛 诪爪讜诪爪诐 讜讛诪谞讜专讛 诪诪注讟转 讘讜:



讘转诇诪讜讚 讛诪注专讘 讗诪专讜 讻砖诐 砖诪驻谞讬谉 诇讙砖诪讬诐 讻讱 诪驻谞讬谉 诪驻谞讬 讛砖专讘 讗讜 诪驻谞讬 讛讬转讜砖讬诐 讜讻谉 诪驻谞讬谉 诇谞砖讬专转 讛注诇讬谉 讜讛讛讜爪讬诐 诪爪讚 专讜讞 讻诇 砖谞讜驻诇讬诐 诪讛诐 讻诇 讻讱 砖讛转讘砖讬诇 诪转诇讻诇讱 讘讛诐 讘讻讚讬 砖讗讚诐 诪讜讗住 讘讜 讜讝讛 砖讗诪专讜 诪砖转住专讞 讛诪拽驻讛 诇讗 住讜祝 讚讘专 砖转住专讞 讗诇讗 讘讻讚讬 砖转住专讞 专"诇 砖谞驻诇讜 诪讬诐 诇转讜讻讛 砖讗讬诇讜 谞驻诇讜 诇转讜讱 讛拽注专讛 讛讬讛 讛转讘砖讬诇 谞驻住讚 讜讻谉 驻讬专砖讜讛 讘转诇诪讜讚 讛诪注专讘 讜谞讜住讞 讚讘专讬讛诐 诇讗 住讜祝 讚讘专 砖转住专讞 讗诇讗 讘讻讚讬 砖转住专讞 诇讗 住讜祝 讚讘专 砖诇 讙专讬住讬谉 讗诇讗 讗祝 砖诇 讻诇 讚讘专:



讬专讚 诪谉 讛住讜讻讛 诇住讘讛 诪谉 讛住讘讜转 砖讛讝讻专谞讜 讜讛讬讛 讗讜讻诇 [讘讘讬转] 讜注讘专讛 讗讜转讛 住讘讛 拽讜讚诐 砖讬讙诪讜专 住注讜讚转讜 讗讬谉 诪讟专讬讞讬谉 讗讜转讜 诇注诇讜转 注讚 砖讬讙诪讜专 住注讜讚转讜 讜讻谉 讗诐 讬专讚 诇讜 讜讬砖谉 诇讜 讘讘讬转 讜注讘专讛 讛住讘讛 讗讬谉 诪讟专讬讞讬谉 讗讜转讜 诇注诇讜转 讻诇 讗讜转讛 讛诇讬诇讛 注讚 砖讬讗讜专 讛讬讜诐 讜讗祝 诇讻砖讬讗讜专 讗讬谉 诪注讬专讬谉 讗讜转讜 讗诇讗 诇讻砖讬注讜专 讗讞专 砖讬注诇讛 注诪讜讚 讛砖讞专 讞讜讝专 讜诪注诇讛 诇住讜讻讛: 讜谞砖诇诐 讛驻专拽 转讛诇讛 诇讗诇:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗讬讘注讬讗 诇讛讜 注讚 砖讬讗讜专 注讚 砖讬注诇讛 注诪讜讚 讛砖讞专 注讻"诇 讛讻讗 讚诇讗 拽讗诪专 讗诇讗 注讚 砖讬讗讜专 讜讚讗讬 讚讗讬转 诇谉 诇驻专讜砖讬 注讚 砖讬讗讜专 拽爪转 讛讬讜诐 讚讛讬讬谞讜 注诪讜讚 讛砖讞专 讗讘诇 诇拽诪谉 讚拽转谞讬 注讚 砖讬讗讜专 讜拽转谞讬 谞诪讬 讜讬注诇讛 注诪讜讚 讛砖讞专 注"讻 讚注讚 砖讬讗讜专 诇讗讜 讛讬讬谞讜 注诪讜讚 讛砖讞专 讚转专转讬 诇诪讛 诇讬 讗诇讗 诪砖讛讗讬专 讛诪讝专讞 讻驻讬专讜砖 专砖"讬 讜诪砖"讛 拽讗 诪拽砖讛 转专转讬 讚住转专讬 讻讜' 讜拽"诇:





诪讛专砖"讗 - 讞讬讚讜砖讬 讗讙讚讜转

讗讬讘注讬讗  诇讛讜 诪讬 砖驻讱 讻讜'. 驻专砖"讬 诪讘注讬讗 诇讬讛 砖驻讬讻转 讛拽讬转讜谉 诪讗讬 讛讬讗 讬砖讬讘转 住讜讻讛 讗讜 讬专讬讚转 讙砖诪讬诐 注讻"诇 讜讗讬谉 讝讛 谞专讗讛 砖讬讛讗 砖驻讬讻转 拽讬转讜谉 诪砖诇 诇讬砖讬讘转 住讜讻讛 讜诇讜诇讬 驻讬专讜砖讜 讚讙诐 诇驻讜诐 诪讗讬 讚讘注讬 诇诪讬诪专 讚注讘讚 诇专讘讜 讛讜讛 砖驻讬讻转 拽讬转讜谉 讬专讬讚转 讙砖诪讬诐 讚讙诐 砖诪谉 讛砖诪讬诐 讛讙砖诪讬诐 讘讗讬诐 诪"诪 注"讬 讞讟讗 讛讗讚诐 讘讗讛 拽诇诇讛 讝讜 讘讞讙 讚讛"谞 讘砖驻讱 讛注讘讚 拽讬转讜谉 讗讬谞讜 砖诇 注讘讚 讗诇讗 砖诇 专讘讜 讜讚讜"拽: 


讘讝诪谉  砖讛讞诪讛 讻讜' 诪诇讛"讚 诇诪诇讱 讘"讜 砖注砖讛 住注讜讚讛 诇注讘讚讬讜 讻讜'. 讝讛讜 讛诪砖诇 讘注爪诪讜 砖讗诪专讜 讘驻' 讗讚"诪 讗讚诐 谞讘专讗 讘注"砖 诪驻谞讬 诪讛 讻讜' 讻讚讬 砖讬讻谞住 诇住注讜讚讛 诪砖诇 诇诪诇讱 讘"讜 砖讘谞讛 驻诇讟专讬谉 讜讛转拽讬谉 住注讜讚讛 讜讗讞"讻 讛讻谞讬住 讗讜专讞讬诐 讻讜' 讜讗诪专 讘讻注住 讻讜' 讟讜诇 驻谞住 讜讛讜砖讬讘诐 讘讞讜砖讱 讻讜' 讻讚讗诪专讬' 驻' 讬讜讛"讻 讗讬谞讜 讚讜诪讛 诪讬 砖专讜讗讛 讜讗讜讻诇 诇诪讬 砖讗讬谉 专讜讗讛 讜讗讜讻诇 讜诪讻讗谉 诇住讜诪讬谉 砖讗讬谞谉 砖讘注讬谉 讻讜': 


讻诇  讝诪谉 砖讛诪讗讜专讜转 诇讜拽讬谉 住讬诪谉 专注 诇砖讜谞讗讬讛诐 讻讜'. 诪讗讜专讜转 讘诇砖讜谉 专讘讬诐 讛讬讬谞讜 讬专讞 讜讻讜讻讘讬诐 讻驻专砖"讬 诇拽诪谉 讗讘诇 讘讞诪讛 诇讜拽讛 住讬诪谉 专注 诇讗讜诪讜转 讛注讜诇诐 讻讚诇拽诪谉: 


诪砖诇  诇住讜驻专 讻讜' 诪讬 砖专讙讬诇 诇诇拽讜转 讘讻诇 讬讜诐 讚讜讗讙 讻讜' 讜专"诇 讚讛讬讬谞讜 讗讜转讜 砖讬砖 讘讬讚讜 诇讘 诇诇诪讜讚 讜诇讗 诇诪讚 讗讘诇 诪讬 砖讗讬谉 讘讬讚讜 诇诇诪讜讚 讗讬谉 诪砖讙讬讞讬诐 讘讜 诇讛诇拽讜转讜 讗诐 讗讬谞讜 诇讜诪讚 讻讱 讬砖专讗诇 讬砖 讘讬讚诐 讛转讜专讛 诇诇诪讜讚 诪诪谞讛 讜讗诐 讗讬谞谉 诇讜诪讚讬谉 讬砖 诇讛诐 诇讚讗讜讙 讘讬讜转专: 


诪驻谞讬  砖讬砖专讗诇 诪讜谞讬谉 诇诇讘谞讛 讜讗讜"讛 诇讞诪讛 讻讜'. 讜讘诪讚专砖讜转 谞转谞讜 诇讝讛 讛专讘讛 讚诪讬讜谞讬诐 讗拽专讗 讚讛讞讜讚砖 讛讝讛 诇讻诐 讜诇讗 诇谞讻专讬诐 注砖讜 砖讛讜讗 讙讚讜诇 诪讜谞讛 诇讙讚讜诇 砖讛讜讗 讛讞诪讛 讬注拽讘 砖讛讜讗 讛拽讟谉 诪讜谞讛 诇拽讟谉 诇诇讘谞讛 讜讛讜讗 住讬诪谉 讟讜讘 讙讚讜诇 砖诇讬讟 讘讬讜诐 讜诇讗 讘诇讬诇讛 讻讱 注砖讜 砖诇讬讟 讘注讜讛"讝 讜诇讗 讘注讜讛"讘 拽讟谉 砖讜诇讟 讘讬讜诐 讜讘诇讬诇讛 讻讱 讬注拽讘 砖讜诇讟 讘注讜讛"讝 讜讘注讜讛"讘. 讜讗诪专讜 讗诐 讝讻讬转诐 诇诪诇讗讜转讜 讗讘专讛诐 讻讜' 注讚 讟"讜 讚讜专讜转 讜讗诐 诇讗讜 诇驻讙诪讜 专讞讘注诐 讻讜' 注讚 讟"讜 讚讜专讜转 讻讜' 注"砖: 


诇砖拽  讞爪讬 专注讘 讻讜'. 驻专砖"讬 讚讜诪讛 诇砖讞讜专 讞爪讬 专注讘 诪砖讞讬专讬谉 讻讜' 注"砖 讜讛讜讗 讚讞讜拽 讗诇讗 讚讘砖拽 讚专讱 诇讛谞讬讞 转讘讜讗讛 讻诪"砖 讜讬驻转讞 讛讗讞讚 讗转 砖拽讜 诇讬转谉 诪住驻讜讗 讜讙讜' 讜讬讛讬 讛诐 诪专讬拽讬诐 砖拽讬讛诐 讜讙讜' 讜讻砖谞专讗讛 讘讞诪讛 讚讜诪讛 诇砖拽 专讬拽谉 住讬诪谉 诇专注讘: 


讜讗讬谉  诇讱 讻诇 讗讜诪讛 讻讜' 砖讗讬谉 讗诇讛讬讛 诇讜拽讛 注诪讛 讻讜'. 诇驻专砖"讬 诇讗 砖讬讬讱 讻"讻 讛讻讗 讜谞专讗讛 诇驻专砖 讚拽讗讬 讗讚诇注讬诇 讚讞诪讛 诇讜拽讛 住讬诪谉 专注 诇注讜讘讚讬 讻讜讻讘讬诐 诇驻讬 砖讛诐 诪讗诪讬谞讬诐 讘砖诪砖 讻诪"砖 讜专讗讬转 讗转 讛砖诪砖 讜讙讜' 讗砖专 讞诇拽 讛' 讗诇讛讬讱 讗讜转诐 诇讻诇 讛注诪讬诐 讜讙讜' 讚讛讬讬谞讜 诇讗诇讛讜转 砖诇讗 诪谞注谉 诪诇讟注讜转 讗讞专讬讛谉 讻诪驻讜专砖 驻' 专"讬 讜注"讻 讗诐 讛讗讜诪讛 诇讜拽讛 讙诐 讛讞诪讛 诇讜拽讛 注诪讛 砖谞讗诪专 讜讘讻诇 讗诇讛讬 诪爪专讬诐 讜讙讜' 讜注"讝 讗诪专 讜讘讝诪谉 砖讬砖专讗诇 注讜砖讬谉 专爪讜谞讜 砖诇 诪拽讜诐 讗讬谉 诇讛诐 诇讬专讗 诪讗讜转讜转 讛砖诪讬诐 砖诇讗 谞转谞讜 诇讛诐 诇讗诇讛讜转 讗讘诇 讬砖 诇讛诐 诇讬专讗 诪注讜谞讜转讬讛诐 讗诐 讗讬谉 注讜砖讬谉 专爪讜谞讜 砖诇 诪拽讜诐 讜讛讬讬谞讜 注"讚 讛讙讜讬诐 砖注讜砖讬谉 诇讛诐 爪讘讗 讛砖诪讬诐 诇讗诇讛讜转 讗诇 转诇诪讚讜 诇注砖讜转 讻诪注砖讬讛诐 讻讬 讛诐 讬讞转讜 砖注讜讘讚讬诐 讗讜转谉 讜讗诇讛讬讛谉 诇讜拽讛 注诪诐 讜讗讬谉 讬砖专讗诇 讬讞转讜 讻讬 讛' 讛讜讗 讗诇讛讬讛诐: 


注诇  讚' 讚讘专讬诐 讞诪讛 诇讜拽讛 注诇 讗讘"讚 砖诪转 讻讜'. 驻专砖"讬 诇讗 砖诪注转讬 讟注诐 讘讚讘专 注讻"诇 讜谞专讗讛 讘诪拽爪转 诪讛诐 讬砖 诇转转 讟注诐 讻讬 讛讗讘"讚 讚讜诪讛 诇讞诪讛 砖诪讗讬专 诇讻诇 讘转讜专讛 讜注"讻 诪砖讛 砖讛讬讛 讗讘"讚 讗诪专讜 讘讜 驻谞讬讜 讻驻谞讬 讞诪讛: 


讜注诇  谞注专讛 诪讗讜专住讛 砖爪注拽讛 讻讜'. 讚讛讬讬谞讜 砖讛讬讛 讘专讜专 诇讻诇 讻砖诪砖 爪注拽转讛 讜诇讗 讛讬讛 诪讜砖讬注 诇讛: 


讜注诇  讚' 讚讘专讬诐 诪讗讜专讜转 诇讜拽讬谉 讻讜'. 讚讛讬讬谞讜 诇讘谞讛 讜讻讜讻讘讬诐 讻驻专砖"讬 讬砖 诇转转 讟注诐 注"驻 诪"砖 住驻"拽 讚砖讘转 诪讗谉 讚谞讜诇讚 讘诇讘谞讛 专讝讜讛讬 讻住谉 讗诐 讙谞讘 诪爪诇讞 讜讛砖转讗 讚' 讚讘专讬诐 讚讞砖讬讘 讻讜转讘讬 驻诇住转专 讜诪注讬讚讬 砖拽专 讜诪讙讚诇讬 讘讛诪讛 讚拽讛 讜拽讜爪爪讬 讗讬诇谞讜转 讗讬谞谉 讚讘专讬诐 诪驻讜专住诪讬诐 讜讘讻诇诇 专讝讜讛讬 讻住谉 讜讙谞讬讘讛 讛谉 讜注"讻 诪讝诇讜 砖讛谉 讛诇讘谞讛 讜讻讜讻讘讬诐 诇讜拽讬谉: 


注诇  讚' 讚讘专讬诐 谞讻住讬 讘注诇讬 讘转讬诐 讻讜'. 讬砖 诇讚拽讚拽 砖讗诪专 注诇 诪砖讛讬 砖讟专讜转 驻专讜注讬诐 驻专砖"讬 讻讚讬 诇讙讘讜转 驻注诐 讗讞专转 注讻"诇 讜讛讗 讜讚讗讬 讙讝讬诇讛 讙诪讜专讛 讜诇讗 讛讬讛 诇讜 诇讜诪专 注诇 诪砖讛讬 讗诇讗 注诇 讛讙讜讘讬谉 砖讟专讜转 驻专讜注讬谉. 讜讻谉 诪诇讜讛 讘专讘讬转 讗讬住讜专 讙诪讜专 讛讜讗.





专砖"砖

讙诪专讗 讛讬讛 讬砖谉 转讞转 讛住讜讻讛 讻讜'. 讘转讜住驻转讗 讜专讬"祝 讜专讗"砖 讛讙讬' 讘住讜讻讛 讻讘专讬砖讗:



砖诐 讘诪讝专讞 住"专 诇讬讜砖讘讬 诪讝专讞 讻讜'. 拽"诇 讚讝讛 讬讚讜注 讚诇讛讬讜砖讘讬诐 讘讗讜驻拽 讛诪讝专讞讬 (讛讬讬谞讜 讘爪' 诪注诇讜转 诪讗转谞讜 诇诪讝专讞) 注转 谞讛"讞 讗爪诇谞讜 讗讝 诇讛诐 讞爪讬 讛讬讜诐 讜讻砖讗爪诇谞讜 讞爪讬 讛讬讜诐 讗讝 诇讛诐 讛砖拽讬注讛 讜注讜讚 讛讬讬谞讜 讘诪讝专讞 讛讬讬谞讜 讘讬爪讬讗转讜 讚诇拽诪谉 讜讘诪注专讘 讛讬讬谞讜 讛讻谞住转讜 诇讻谉 讛谞诇注"讚 诇驻专砖 讘诪讝专讞 驻讬' 讘拽爪讛 讛讞诪讛 砖诇爪讚 诪讝专讞 讘诪注专讘 讘拽爪讛 讛讞诪讛 讛诪注专讘讬 讘讗诪爪注 驻讬' 讘讗诪爪注讬转 讛讞诪讛 讜转讬讘转 讛专拽讬注 讟"住 讙诐 讘转讜住驻' 诇讬转讗:



专砖"讬 讚"讛 诪驻谞讬 砖诪诇讜诪讚讬诐 讻诇 住讬诪谞讬 驻讜专注谞讬讜转 讻讜'. 讻爪"诇:



专砖"讬 讚"讛 诇砖拽 砖诇 注讝讬诐 讜讛讜讗 讚讜诪讛 诇砖讞讜专. 注讬' 砖讘转 (注讝 讘) 讜诪谞讞讜转 (讙):





讛讙讛讜转 讬注讘"抓

讙诪专讗 讜砖讞讬诇. 谞"讘 转专讙讜诐 诪砖讬转讬讛讜 砖讞诇转讬讛 (砖诪讜转 讘):





讘谉 讬讛讜讬讚注

讘旨执讝职诪址谉 砖讈侄讛址讞址诪旨指讛 诇讜止拽指讛, 住执讬诪指谉 专址注 诇职注讜止讘职讚值讬 讻旨讜止讻指讘执讬诐. 驻讬专讜砖 讞址诪旨指讛 讗讜转讬讜转 讞值诪指讛 讘爪讬专"讬 转讞转 讞讬"转 讜讛讬讬谞讜 专讜爪讛 诇讜诪专 住讬诪谉 讞值诪指讛 讘爪讬专"讬 谞专讗讛 讘旨职讞址诪旨指讛旨. 讜诪讛 砖讗诪专 讘诇讘谞讛 专诪讝 诇讚讘专 诇职讘指谞指讛 讗讜转讬讜转 讘旨侄谉 诇指讛旨 讻诇讜诪专 讬砖专讗诇 砖谞拽专讗讜 讘谉 诇诪拽讜诐 讻讚讻转讬讘 (砖诪讜转 讚, 讻讘) '讻止旨讛 讗指诪址专 讛殖' 讘职旨谞执讬 讘职讻止专执讬 讬执砖职讉专指讗值诇' 讛诐 讞诇拽讛 砖诪讜谞讬谉 诇讛. 讙诐 诇职讘指谞指讛 讗讜转讬讜转 讛值谉 诇值讘 讻讬 讬砖专讗诇 讛诐 诇讘 讜注砖讜 讻讘讚 讻谞讝讻专 讘讝讜讛专 讛拽讚讜砖.
讜讛谞讛 诪拽砖讬诐 讚诇拽讜转 讞诪讛 讜诇讘谞讛 讛讜讗 讟讘注讬 讜谞讜讚注 诇转讜讻谞讬诐 拽讜讚诐 砖讬转专讗讛? 讜谞专讗讛 诇讬 讚讜讚讗讬 讛讜讗 讘讟讘注 讗讱 讘讝诪谉 砖讬讛讬讛 诇拽讜转 讬转注讜专专讜 讛诪拽讟专讙讬诐 诇拽讟专讙 讜诇讻谉 讛讜讗 住执讬诪指谉 专址注 讻讬 注诇 讬讚讜 讬转注讜专专讜 诇拽讟专讙 讻谉 讚专讻诐. 讜注讜讚 谞专讗讛 诇讬 讚诇注讜诇诐 讙讜祝 讛诇拽讜转 讟讘注讬 讗讱 讻砖讬讛讬讛 讬转讛讜讜讛 讗讬讝讛 砖讬谞讜讬 诪专讗讛 讘讞诪讛 讗讜 讘诇讘谞讛 讜讝讛 讛砖讬谞讜讬 讗讬谞讜 谞讬讻专 诇讻诇 讗讚诐 讜专拽 诇讞讻诪讬诐 砖讬砖 诇讛诐 住讬诪谞讬诐 讜讻诇诇讬诐 讘讚讘专 讝讛 讜讘讝讛 讛砖讬谞讜讬 讬砖 住执讬诪指谉 专址注 诇职注讜止讘职讚值讬 讻旨讜止讻指讘执讬诐.
讜讘讝讛 谞讬讞讗 讙诐 诪讗诪专 讛砖谞讬 [讘旨执讝职诪址谉 砖讈侄诪旨职讗讜止专讜止转 诇讜止拽执讬谉, 住执讬诪指谉 专址注 诇职砖讉讜止谞职讗值讬讛侄谉 砖讈侄诇 讬执砖讉职专指讗值诇] 讜讛讬讬谞讜 讻讬 诇转讬专讜抓 专讗砖讜谉 爪专讬讱 诇讜诪专 讻砖诇讜拽讛 讘讟讘注 讬转注讜专专讜 讛诪拽讟专讙讬诐 诇拽讟专讙 讜诇转讬专讜抓 讛砖谞讬 讬砖 诇讜诪专 砖讬转讛讜讜讛 讘讞诪讛 诪专讗讜转 拽砖讬诐 讜谞讜讚注讬诐 诇讘注诇讬 讞讻诪讛.



讘旨执砖讈职讘执讬诇 讗址专职讘旨指注指讛 讚旨职讘指专执讬诐 讞址诪旨指讛 诇讜止拽指讛; 注址诇 讗址讘 讘旨值讬转志讚旨执讬谉 砖讈侄诪旨值转 讜职讗值讬谞讜止 谞执住职驻旨指讚 讻旨址讛植诇指讻指讛. 讻转讘 专砖"讬 '诇讗 砖诪注转讬 讟注诐 讘讚讘专' 讜谞专讗讛 诇讬 讘住"讚 讗址讘 讘旨值讬转志讚旨执讬谉 讛讜讗 讚讜讙诪转 讛砖诪砖 讛诪讗讬专 诇注讜诇诐 讗讱 讻转讬讘 (拽讛诇转 讗, 讛) '讜职讝指专址讞 讛址砖侄旨讈诪侄砖讈 讜旨讘指讗 讛址砖指旨讈诪侄砖讈' 注址讚 砖侄讈诇止讗 砖指讈拽职注指讛 砖执讈诪职砖讈讜止 砖侄讈诇 注值诇执讬 讝指专职讞指讛 砖执讈诪职砖讈讜止 砖侄讈诇 砖职讈诪讜旨讗值诇 讛指专指诪指转执讬 (讘专讗砖讬转 专讘讛 谞讞, 讘) 讜讻转讘讜 讛诪驻专砖讬诐 讝"诇 讚讗祝 注诇 讙讘 讚讜讚讗讬 讝指专址讞 讛址砖侄旨讈诪侄砖讈 讚讛讬讬谞讜 讻砖谞驻讟专 爪讚讬拽 讝讛 谞讜诇讚 爪讚讬拽 讗讞专 爪专讬讻讬诐 讗谞砖讬 注讬专讜 诇讛住驻讬讚讜 诇爪讚讬拽 砖谞驻讟专 诪转专讬 讟注诪讬 讞讚讗 讚讝讛 讛谞讜诇讚 讛讜讗 注讜讚谞讜 拽讟谉 讜注讚 砖讬讙讚诇 讛谞讛 讛诐 讬讜砖讘讬诐 讘讞讜砖讱 讜注讜讚 诪讬 讬讗诪专 砖谞讜诇讚 讘注讬专诐 讜砖诪讗 谞讜诇讚 讘诪拽讜诐 讗讞专 讜谞诪爪讗 讚讛诐 讞住专讬诐 诪讗讜专 讛爪讚讬拽 诇注讜诇诐 注讚 讻讗谉 讚讘专讬讛诐. 讜诇讻谉 讗址讘 讘旨值讬转志讚旨执讬谉 砖爪专讬讻讬谉 诇讛住驻讬讚讜 讜诇讗 讛住驻讬讚讜讛讜 讻讛诇讻讛 诪讜讻专讞 诇讜诪专 讚讛诐 讞砖讘讜 讻讬讜谉 讚讝专讞 讛砖诪砖 砖谞讜诇讚 讗讞专 讘诪拽讜诪讜 讗讬谉 爪专讬讻讬谉 诇讘讻讜转 讜诇讛住驻讬讚 讚谞诪爪讗 诇讗 讞住专讜 讻诇讜诐, 讜讘讗诪转 讝讛 讟注讜转 讚注诇 讻诇 驻谞讬诐 注转讛 讛诐 讬讜砖讘讬诐 讘诪讞砖讱 诇讻讱 诇讜拽讛 讞诪讛 砖转讛讬讛 讞砖讜讻讛 诇讛诐 诇专诪讜讝 诇讛诐 讟注讜转诐 砖讘讗诪转 注转讛 讛诐 讘讞讜砖讱 讜讞住专讬诐 讗讜专 讜诇诪讛 诇讗 讛住驻讬讚讜 讜讘讻讜 注诇 讞住专讜谞诐.
讜诪讛 砖诇讜拽讛 谞诪讬 注址诇 讛址谞旨址注植专指讛 讛址诪职讗止专指住指讛 砖讈侄爪旨指注植拽指讛 讘旨指注执讬专 讜职讗值讬谉 诪讜止砖讈执讬注址 诇指讛旨 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讻诇 讗专讜住讛 谞讜转谉 诇讛 讛讘注诇 讘拽讬讚讜砖讬谉 讗讜专 诪拽讬祝 讜讘讘讬讗转讜 注诇讬讛 谞讜转谉 诇讛 讗讜专 驻谞讬诪讬. 讜讘讝讛 驻专砖转讬 讘住"讚 讟注诐 谞讻讜谉 诇诪讛 砖谞讜讛讙讬诐 诇拽讚砖 讘讟讘注转 讜讛讬讬谞讜 诇专诪讜讝 讻讬 注转讛 谞讜转谉 诇讛 讗讜专 诪拽讬祝 谞诪爪讗 讛转拽砖专讜转 谞注专讛 诪讗讜专住讛 讘讘注诇讛 讘注讜讚讛 讗专讜住讛 讛讜讗 讘讗讜专 诪拽讬祝 讚讜拽讗 诇讻讱 诇讜拽讛 讞诪讛 砖讛讬讗 讗讜专 诪拽讬祝 诇注讜诇诐 讻讬 讛砖诪砖 诪拽驻转 讻诇 讛讻讚讜专 讻讜诇讜 讘讻"讚 砖注讜转.
讜诪讛 砖诇讜拽讛 注诇 注讜谉 诪执砖讈职讻旨指讘 讝指讻讜旨专 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 砖注讜谉 诪砖讻讘 讝讻讜专 驻讜讙诐 讘转驻讗专转 砖讬转讘讟诇 讻讜讞讜 讞"讜 讜讻谞讝讻专 讘砖注专 专讜讞 讛拽讜讚砖 转讬拽讜谉 讻"讙 讚祝 讻' 讬注讜讬谉 砖诐. 讜讬讚讜注 讻讬 讛讞诪讛 专讜诪讝转 诇转驻讗专转 砖谞拽专讗 讞诪讛 讜诇讻谉 诇讜拽讛 讞诪讛 诇专诪讜讝 注诇 拽诇拽讜诇 讝讛 砖谞注砖讛 讘转驻讗专转.
讜诪讛 砖诇讜拽讛 讘注讘讜专 砖讈职谞值讬 讗址讞执讬诐 砖讈侄谞旨执砖讈职驻旨址讱职 讚旨指诪指诐 讻旨职讗侄讞指讚 谞专讗讛 诇讬 讚讬讚讜注 讚讞诪讛 讜诇讘谞讛 谞讞砖讘讬诐 砖谞讬 讗讞讬诐 讜讛诇讘谞讛 诪拽讘诇转 讗讜专讛 诪谉 讛讞诪讛 讜诇讻谉 拽诇拽讜诇 砖讬讛讬讛 讘讞诪讛 诪讙讬注 诇诇讘谞讛 讙诐 讻谉 讜谞诪爪讗 讘诇拽讜转 讛讞诪讛 讛讜讗 讚讜讙诪讛 诇执砖讈职谞值讬 讗址讞执讬诐, 砖讈侄谞旨执砖讈职驻旨址讱职 讚旨指诪指诐 讻旨职讗侄讞指讚. 讜谞专讗讛 诇讬 讝讛 讘讗讜转讬讜转 讞址诪旨指讛 讻讬 讛' 讚讞诪讛 转讞诇拽谞讛 诇砖转讬 讗讜转讬讜转 砖讛诐 讗"讚 讜讘讝讛 讬讛讬讛 讗讜转讬讜转 讞址诪旨指讛 '讚诐 讗讞'.



讜旨讘执砖讈职讘执讬诇 讗址专职讘旨指注指讛 讚旨职讘指专执讬诐 谞执讻职住值讬 讘旨址注植诇值讬 讘旨指转旨执讬诐 谞执诪职住指专执讬谉 诇址诪旨址诇职讻讜旨转; 注址诇 诪址砖讈职讛值讬 砖讈职讟指专讜止转 驻旨职专讜旨注执讬诐. 驻讬专砖 专砖"讬 '讻讚讬 诇讙讘讜转 驻注诐 讗讞专转' 讜讛拽砖讛 诪讛专砖"讗 讚讛讗 讜讚讗讬 讙讝诇讛 讙诪讜专讛 讛讬讗 讜诇讗 讛讬讛 诇讜 诇讜诪专 注诇 诪砖讛讛 讗诇讗 讛讜讛 诇讬讛 诇诪讬诪专 注诇 讛讙讜讘讬谉 砖讟专讜转 驻专讜注讬诐?
讜谞专讗讛 诇讬 讘住"讚 讚讛诪诇讜讛 讗讬谞讜 诪砖讛讛 砖讟专 驻专讜注 讻讚讬 砖讛讜讗 注爪诪讜 讬讙讘讛 讘讜 讚诇讗 讞爪讬祝 讗讬谞砖 诇讛注讬讝 驻谞讬讜 诇讙讘讜转 诪谉 讛诇讜讛 砖转讬 驻注诪讬诐 讗讱 讛讜讗 诪砖讛讛 讗爪诇讜 砖讟专 驻专讜注 讻讚讬 砖讗讞专 砖讬驻讟专 讬讛讬讜 讘谞讬讜 讙讜讘讬诐 讗讜转讜 讘讞砖讘诐 砖注讚讬讬谉 诇讗 谞驻专注 讜诇讻谉 诪讚讛 讻谞讙讚 诪讚讛 谞诪住专 诇诪诇讻讜转 讜讗讝 诇讜拽讞转 讻诇 诪诪讜谉 讛谞诪爪讗 讗转讜 讜诪诪讬诇讗 转拽讞 讙诐 砖讟专讜转 谞诪爪讗 讝讛 讞砖讘 诇讛讜住讬祝 诇讘谞讬讜 诪诪讜谉 讘砖讟专讜转 讗诇讜 讘讗讬住讜专 讗讝 讙诐 诪诪讜谞讜 讛注拽专讬 谞讬讟诇 讜讗讘讚 诪讬讚讜 讜讻诪讜 砖讗诪专讜 (住谞讛讚专讬谉 拽讜.) '讙址旨诪职诇指讗 讗指讝职诇指讗 诇职诪执讬讘指旨注值讬 拽址专职谞值讬, 讗讜止讚职谞执讬 讚职旨讛指讜讜旨 诇值讬讛旨 讙职旨讝执讬讝址谉 诪执讬谞值旨讬讛旨'.
讜讛讗 讚谞拽讬讟 讘诇砖讜谞讜 讘旨址注植诇值讬 讘旨指转旨执讬诐 讜诇讗 讗诪专 注砖讬专讬诐 诇诇诪讚 讚讻诇 讗专讘注讛 讚讘专讬诐 讗诇讜 谞注砖讬诐 诪砖讜诐 讞讬诪讜讚 诪诪讜谉 讜讗诐 讛讗讚诐 专讜讗讛 注讜诇诐 讛讝讛 讘住讜讙 讗讜砖驻讬讝讗 砖讗讬谞讛 砖诇讜 诇讗 讬讘讗 诇讬讚讬 讗专讘注讛 讚讘专讬诐 讗诇讜, 讗讱 讛专讜讗讛 注讜诇诐 讛讝讛 讘住讜讙 讘讬转 砖讛讜讗 拽讬讬诐 讗爪诇讜 讬讛讬讛 诇讜 讞讬诪讜讚 诪诪讜谉 讘讬讜转专 讜诪诪讬诇讗 讬讘讗 诇讬讚讬 讗专讘注讛 讚讘专讬诐 讗诇讜 讜诇讻谉 诇注讜砖讬 讗诇讛 拽专讗诐 '讘旨址注植诇值讬 讘旨指转旨执讬诐', 讜讻讬讜爪讗 讘讝讛 驻专砖转讬 讘住"讚 专诪讝 讛讻转讜讘 (讜讬拽专讗 讬讚, 诇讛) '讜旨讘指讗 讗植砖侄讈专 诇讜止 讛址讘址旨讬执转 讜职讛执讙执旨讬讚 诇址讻止旨讛值谉 诇值讗诪止专 讻职旨谞侄讙址注 谞执专职讗指讛 诇执讬 讘址旨讘指旨讬执转' 讜讚讜拽.



讬讜止专职讚执讬谉 诇职讟执诪职讬讜止谉. 讛讗 讚谞拽讬讟 诇砖讜谉 讝讛 谞专讗讛 诇讬 讘住"讚 诪讟诪讜谞讬诐 专讗砖诐 诪诐 驻转讜讞讛 诇拽讘诇 讛砖驻注 讜住讜驻诐 诪"诐 住转讜诪讛 诇砖诪讜专 讘转讜讻讛 讛砖驻注 砖诇讗 讬爪讗 讜讬转讗讘讚 讜谞砖讗专 讘讗诪爪注 讗讜转讬讜转 讟执诪职讬讜止谉 讜谞诪爪讗 讗诐 讬住转诇拽讜 诪诪讟诪讜谞讬诐 砖谞讬 讻诇讬诐 讗诇讜 砖讛诐 讻诇讬诐 砖诇 讛砖驻注 诪"诐 驻转讜讞讛 讛诪拽讘诇转 讜诪"诐 住转讜诪讛 讛砖讜诪专转 讗讝 讬砖讗专 讟执诪职讬讜止谉 诇讻讱 讗诪专 '讬讜止专职讚执讬谉 诇职讟执诪职讬讜止谉' 砖讬住转诇拽讜 诪谉 诪讟诪讜谞讬诐 砖诇讛诐 砖谞讬 诪讬诪讬"谉 砖讛诐 讻诇讬诐 砖诇 讛砖驻注 讻诇讬 讛诪拽讘诇 讜讻诇讬 讛砖讜诪专.



注址讻旨讜旨"诐 讬值讞址转旨讜旨 讜职诇止讗 讬执砖讉职专指讗值诇 讬值讞址转旨讜旨. 诪拽砖讬诐 诪讛 诪讞讚砖 讛诪讗诪专 注诇 诪讛 砖驻讬专砖 讛讻转讜讘 注爪诪讜? 讜谞专讗讛 诇讬 讘讗 诇诇诪讚 讗诇 转讞砖讜讘 讻讬讜谉 讚注讻讜"诐 讬讞转讜 讬讙讬注 驻讞讚 讙诐 诇讬砖专讗诇 讛讚专讬诐 注诪讛诐 讻诪讜 注抓 讛诇讞 讗诐 转砖诪讛讜 注诐 注抓 讬讘砖 砖谞砖专祝, 诇讝讛 讗诪专 讜诇讗 讬砖专讗诇 讬讞转讜 讻诇诇, 讬注谉 讻讬 讛注讻讜"诐 讬讜谞拽讬诐 诪讛诪讛 专讜爪讛 诇讜诪专 诪谉 讙诇讙诇讬 讛砖诪讬诐 诪讛 砖讗讬谉 讻谉 讬砖专讗诇 讜诇讻讱 诇讗 讬讞转讜 讻诇诇 讜注讬拽专.



讗植讘指诇 讘旨址注植谞指讜执讬诐 讻旨职转执讬讘: (转讛诇讬诐 诇讝, 讬讗) "讜址注植谞指讜执讬诐 讬执讬专职砖讈讜旨 讗指专侄抓 讜职讛执转职注址谞职旨讙讜旨 注址诇 专止讘 砖指讈诇讜止诐". 谞专讗讛 诇讬 讘住"讚 讚讬讚讜注 讛讗专抓 注讜诪讚转 讜拽讬讬诪转 注诇 讬讚讬 讛讙讘讜专讜转 讚砖诐 讗直诇止拽执讬诐 讚讻转讬讘 (讘专讗砖讬转 讗, 讗) '讘职旨专值讗砖执讈讬转 讘指旨专指讗 讗直诇止拽执讬诐 讗值转 讛址砖指旨讈诪址讬执诐 讜职讗值转 讛指讗指专侄抓' 讜诇讻谉 诪诇讜讬 讗讜转讬讜转 讛指讗指专侄抓 讻讝讛 讛"讗 讗诇"祝 专讬"砖 爪讚"讬 注讜诇讛 诪住驻专 转诇"讛 [435] 讻诪谞讬谉 讞诪砖讛 砖诪讜转 讗直诇止拽执讬诐 [86] 注诐 砖讜专砖谉 砖讛讜讗 讞诪砖讛.
讜讘讝讛 驻专砖转讬 讘住"讚 (转讛诇讬诐 诪讜, 讟) '诇职讻讜旨 讞植讝讜旨 诪执驻职注植诇讜止转 讛殖' 讗植砖侄讈专 砖指讉诐 砖址讈诪旨讜止转 讘指旨讗指专侄抓' 讗讱 讗讬 讗驻砖专 砖转转拽讬讬诐 讘讙讘讜专讜转 讚砖诐 讗直诇止拽执讬诐 讘诇讘讚 讗诇讗 爪专讬讱 砖讬诪转拽讜 讛讙讘讜专讜转 讚砖诐 讗直诇止拽执讬诐 讘砖诪讜转 讛讛讜讬"讛 砖讛诐 讞住讚讬诐 讜诇讻谉 讛讙诐 讚讘转讞诇讛 讻转讬讘 '讘职旨专值讗砖执讈讬转 讘指旨专指讗 讗直诇止拽执讬诐' 诇讘住讜祝 讻转讘 (讘专讗砖讬转 讘, 讚) '讘职旨讬讜止诐 注植砖讉讜止转 讛殖' 讗直诇止拽执讬诐 讗侄专侄抓 讜职砖指讈诪指讬执诐' 砖砖转祝 砖诐 讛讜讬"讛 注诐 砖诐 讗直诇止拽执讬诐 砖诪住驻专 砖谞讬讛诐 注讜诇讛 诪住驻专 讬讘"拽 [112] 讜诪驻讜专砖 讘讚讘专讬 专讘讬谞讜 讛讗专"讬 讝"诇 讘砖注专 讛驻住讜拽讬诐 砖砖诪讜转 讬讘"拽 讛谞讝讻专 讛诐 砖诇砖讛 讻讬 爪专讬讱 砖砖诇砖讛 砖诪讜转 讗诇拽讬诐 讬转诪转拽讜 讘砖诇砖讛 砖诪讜转 讛讜讬"讛 讜讘讝讛 讬讛讬讜 讙' 驻注诪讬诐 讬讘"拽 讗砖专 住讱 讻讜诇诐 讛讜讗 砖诇"讜 [336]. 讜诇讝讛 讗诪专 讗讬讜讘 (讗讬讜讘 讟讝, 讬讘) '砖指讈诇值讜 讛指讬执讬转执讬 讜址讬职驻址专职驻职旨专值谞执讬' 讚讘讝诪谉 注砖专讜 讘专讗砖讜谞讛 讛讬讛 讗爪诇讜 讛讗专转 讙' 驻注诪讬诐 讬讘"拽 砖讛诐 砖诇"讜 讜诇讝讛 讗诪专 '砖指讈诇值讜' 讛指讬执讬转执讬 讗讱 讗讞专 讻讱 '讜址讬职驻址专职驻职旨专值谞执讬' 砖谞驻专讚讜 砖诪讜转 讛讛讜讬"讛 诪砖诪讜转 讗诇拽讬诐 讜砖诇讟讛 讘讜 讛讙讘讜专讛 讚砖诐 讗诇拽讬诐 讘诇转讬 诪讬转讜拽 讜诇讻讱 专讗讛 讻诇 讗讜转诐 讬住讜专讬谉 拽砖讬谉 注讚 讻讗谉 讚讘专讬讜 讝"诇 讬注讜讬谉 砖诐.
讜讘讝讛 驻专砖转讬 讘住"讚 诪讗诪专 专讝"诇 注诇 讬讜住祝 讛爪讚讬拽 注"讛 讘讝诪谉 砖注诇讛 诇讙讚讜诇讛 讬讜住祝 '诪砖诇讜' 谞转谞讜 诇讜 专讜爪讛 诇讜诪专 '诪谉 砖诇"讜' 砖讛诐 讛讗专转 讙' 驻注诪讬诐 讬讘"拽 谞转谞讜 诇讜 讙讚讜诇讛 讜注讜砖专. 讜讛谞讛 讗讜转讬讜转 砖诇讜诐 讛诪讛 讗专讘注讛 讗讜转讬讜转 讜讗诐 转拽讞 专讜讘诐 砖诇 讗讜转讬讜转 讛诪讛 讬讛讬讜 砖诇"讜.
讜讘讝讛 讬讜讘谉 (转讛诇讬诐 诇讝, 讬讗) '讜址注植谞指讜执讬诐 讬执讬专职砖讈讜旨 讗指专侄抓' 砖讘谞讬讬谞讛 注诇 讬讚讬 讛讙讘讜专讜转 讚砖诪讜转 讗诇拽讬诐 砖专诪讜讝讬诐 讘诪诇讜讬 讗指专侄抓 讻谞讜讚注 讗讱 讙讘讜专讜转 讗诇讜 诇讘讚诐 讗讬 讗驻砖专 诇住讘讜诇 讗讜转诐 讘诇讬 砖诪讜转 讛讜讬"讛 讜诇讝讛 讗诪专 '讜职讛执转职注址谞职旨讙讜旨 注址诇 专止讘 砖指讈诇讜止诐' 讻诇讜诪专 专讜讘 讗讜转讬讜转 砖诇讜诐 砖讛诐 砖诇"讜 砖专讜诪讝讬诐 注诇 讙' 驻注诪讬诐 讬讘"拽 砖讛诐 诪住驻专 砖诇"讜.





讘谞讬讛讜

讘旨执讝职诪址谉 砖讈侄讛址讞址诪旨指讛 诇讜止拽指讛, 住执讬诪指谉 专址注 诇职注讜止讘职讚值讬 讻旨讜止讻指讘执讬诐 诇职讻指诇 讛指注讜止诇指诐. 讘住讛"拽 讘侄旨谉 讬职讛讜止讬指讚指注 驻专砖转讬 讘住"讚 讗祝 注诇 讙讘 讚讛诇拽讜转 讛讜讗 讟讘注讬 讜谞讜讚注 诇转讜讻谞讬诐 拽讜讚诐 砖讬讛讬讛 讘讻诪讛 砖谞讬诐, 讗讬谉 讛讻讜谞讛 诇讜诪专 讚讙讜祝 讛诇拽讜转 讛讜讗 诪讜专讛 住讬诪谉 专注 讗诇讗 讛讻讜谞讛 诇讜诪专 讘注转 砖讬讛讬讛 讛诇拽讜转 讗讝 注诇讜诇 讗讜转讜 讝诪谉 砖讬讛讬讛 讘讜 讗讬讝讛 住讬诪谉 专注 讘专 诪讬谞谉, 讙诐 讛讻讜谞讛 讘讝诪谉 砖讬讛讬讛 诇拽讜转 讬转注讜专专讜 讛诪拽讟专讙讬诐 诇拽讟专讙 注诇 讛讚讜专, 讻讱 讛讜讗 诪谞讛讙诐 讜讟讘注诐 讜诪讚转诐 讚讻讗砖专 讬专讗讜 诪专讗讛讜 谞讜讟讛 诇讚诐 讬转注讜专专讜 诇拽讟专讙 讘注讘讜专 注讜谞讜转 讛讚讜专 诇讛讘讬讗 讞专讘 诇注讜诇诐, 讜讗诐 讬专讗讜 诪专讗讛讜 讚讜诪讛 诇砖讞讜专 讬转注讜专专讜 诇拽讟专讙 讘注讘讜专 注讜谞讜转 讛讚讜专 诇讛讘讬讗 专注讘 诇注讜诇诐, 讜讗诐 谞专讗讛 诇讝讛 讜诇讝讛 讬拽讟专讙讜 诇讛讘讬讗 讝讛 讜讝讛.
讜砖讜讘 专讗讬转讬 诇讛专讘 讘讻讜专讬 讬注拽讘 讝"诇 砖驻讬专砖 讻讬讜爪讗 讘讝讛 讜讛讜讗 讚拽讚拽 诇讞讝拽 讘讬讗讜专 讝讛 诪诪讛 砖讗诪专 '讘旨执讝职诪址谉 砖讈侄讛址讞址诪旨指讛 诇讜止拽指讛 住执讬诪指谉 专址注' 讜诇讗 讗诪专讜 '讞址诪旨指讛 诇讜止拽指讛 住执讬诪指谉 专址注' 讻讚讬 诇讛讜讚讬注 砖讗讬谉 讙讜祝 讛诇讬拽讜转 讘讗 诇住讬诪谉 专注, 讗诇讗 讛讻讜谞讛 讘讝诪谉 砖讬讛讬讛 讛诇讬拽讜转 讬转注讜专专讜 讛诪拽讟专讙讬诐 诇拽讟专讙 注诇 讚讘专 专注, 讜讗讝 讬讛讬讛 住讬诪谉 专注 讘专 诪讬谞谉 注讬讬谉 砖诐.


讘旨执砖讈职讘执讬诇 讗址专职讘旨指注指讛 讚旨职讘指专执讬诐 讞址诪旨指讛 诇讜止拽指讛; 注址诇 讗址讘 讘旨值讬转志讚旨执讬谉 砖讈侄诪旨值转 讜职讗值讬谞讜止 谞执住职驻旨指讚 讻旨址讛植诇指讻指讛. 诇讗 拽讗诪专 砖讝讛 讛诇拽讜转 讛谞专讗讛 讘讞诪讛 讛讜讗 谞注砖讛 讘砖讘讬诇 讗专讘注讛 讚讘专讬诐 讗诇讜, 讻讬 讘讗诪转 讛诇拽讜转 讛讝讛 讛讜讗 讟讘注讬, 讗诇讗 讛讻讬 拽讗诪专 讘旨执砖讈职讘执讬诇 讗址专职讘旨指注指讛 讚旨职讘指专执讬诐 专讗讜讬 讛讬讛 砖转讛讬讛 讛址讞址诪旨指讛 诇讜止拽指讛 讘砖讘讬诇 讗讬讝讛 住讬诪谉 专注 讘专 诪讬谞谉, 讻诇讜诪专 诇讗 讬讛讬讛 讘讛 诇拽讜转 讟讘注讬 讚讜拽讗 讗诇讗 诇拽讜转 讘注讘讜专 住讬诪谉 专注 讙诐 讻谉, 讜讻讛讗讬 诇讬砖谞讗 谞诪爪讗 讘谞讘讬讗讬诐 诪讛 砖讗诪专 讚讜讚 讛诪诇讱 注"讛 (砖诪讜讗诇 讘' 讬讘, 讛) '讞址讬 讛殖' 讻执旨讬 讘侄谉 诪指讜侄转 讛指讗执讬砖讈 讛指注止砖侄讉讛 讝止讗转', 讜驻讬专砖 专讚"拽 讝"诇 讛讻讜谞讛 专讗讜讬 诇讛讬讜转 讘谉 诪讜转 讗讱 讗讬谉 砖讜专转 讛讚讬谉 诪转讬讬讘转讜 讘诪讜转 讚诪诪讜谉 讘诇讘讚 讞讬讬讘 诇讜, 讜讻讬讜爪讗 讘讝讛 讙诐 讻谉 讚讘专讜 专讝"诇 (驻住讞讬诐 诪讟:) 讘讗讜诪专诐 '注诐 讛讗专抓 诪讜转专 诇谞讞专讜 讗驻讬诇讜 讘讬讜诐 讛讻驻讜专讬诐 砖讞诇 讘砖讘转' 讜讗讬谉 讛讻讜谞讛 砖诪讜转专 诇注砖讜转 诇讜 讻谉, 讜讻谉 讛注谞讬谉 讻讗谉, 专讜爪讛 诇讜诪专 专讗讜讬 砖转讛讗 讞诪讛 诇讜拽讛.
讜讛谞讛 讘住讛"拽 讘侄旨谉 讬职讛讜止讬指讚指注, 驻专砖转讬 讘住"讚 讟注诐 谞讻讜谉 讛砖讬讬讻讜转 砖讬砖 诇讗专讘注讛 讚讘专讬诐 讗诇讜 讘讞诪讛, 讜讻讗谉 讗讜住讬祝 诇讘讗专 讘住"讚 讬讜转专 讘注谞讬谉 讛专讘讬注讬 砖讛讜讗 注诇 砖谞讬 讗讞讬诐 砖谞砖驻讱 讚诪诐 讻讗讞讚, 讚谞专讗讛 讛拽驻讬讚讛 讬讜转专 讛讬讗 讘注讘讜专 砖讛诐 砖谞讬 讗讞讬诐, 讜讙诐 注诇 讗砖专 谞砖驻讱 讚诪诐 讻讗讞讚 讜诇讗 讘讝讛 讗转 讝讛, 讜诇讻讗讜专讛 讗讬谉 谞专讗讛 讛驻专砖 讘讝讛.
讜谞专讗讛 诇讬 讘住"讚 讘讛拽讚讬诐 诪讛 砖讻转讘 专讘讬谞讜 讛讗专"讬 讝"诇 讘砖注专 讛讙诇讙讜诇讬诐 讛拽讚诪讛 讻"讜 注诇 砖谞讬 讗讞讬诐 驻驻讜住 讜诇讜诇讬讗谞讜住 讛谞拽专讗讬诐 讛专讜讙讬 诇讜讚 砖讛诐 讛讬讜 诪砖谞讬 讟讬驻讜转 砖诇 注转 诪谞讞讛 砖讛诐 讚讬谞讬诐 拽砖讬诐 诪讗讚, 诇讻讱 拽专讛 诇讛诐 讛诪拽专讛 讛讝讛 砖谞讛专讙讜 讘讬讞讚, 注讚 讻讗谉 诇砖讜谞讜 注讬讬谉 砖诐. 讜讬讚讜注 讻讬 讛住讬讘讛 讛讙诇讜讬讛 讜讛驻砖讟讬转 砖谞讛专讙讜 砖谞讬 爪讚讬拽讬诐 讛谞讝讻专讬诐 讛讜讗 讘注讘讜专 讚讘转讜 砖诇 诪诇讱 谞讛专讙讛 讜注砖讜 注诇讬诇讛 诇讛诪讬转 讻诇 讛讬讛讜讚讬诐 讗诐 诇讗 讬诪爪讗 讛讛讜专讙 讜诇讗 讬讜讚注 诪讬 讛讜讗, 讜诇讻谉 讗诪专讜 砖讛诐 讛专讙讜讛 讘砖讘讬诇 讛爪诇转 讬砖专讗诇 砖谞讬爪讜诇讜 注诇 讬讚讬 讻讱 讜讻诪讜 砖讻转讘 专砖"讬 讝"诇, 讜诇讻讗讜专讛 拽砖讗 诇驻讬 注谞讬谉 讝讛 砖讛讘讬讗 专砖"讬 讝"诇 讛讬讛 讚讬 砖讗讞讚 诪讛诐 讬讗诪专 砖讛专讙 讜诇诪讛 讛讜爪专讻讜 砖谞讬讛诐 讜诇驻讬 讚讘专讬 专讘讬谞讜 讝"诇 谞讬讞讗 讚讗诇讜 讛砖谞讬 讗讞讬诐 讘讗讜 诪砖谞讬 讟讬驻讜转 砖诇 注转 诪谞讞讛 砖讛诐 讚讬谞讬诐 拽砖讬诐 诪讗讚, 讜诇讻谉 诪谉 讛砖诪讬诐 讛讬转讛 住讬讘讛 砖讬讛讬讜 谞讛专讙讬诐 砖谞讬讛诐, 讜讬转讻谉 讻诇 讗讞讚 专抓 诇讘讬转 讛诪诇讱 诇讛讙讬讚 注诇 注爪诪讜 讜诇讗 讬讚注 讜诇讗 讞砖讘 砖讙诐 讗讞讬讜 讘讗 诇讛讜讚讜转, 讜讻诇 讝讛 讛讬讛 住讬讘讛 诪谉 讛砖诪讬诐, 讻讚讬 砖讬讛讬讜 砖谞讬讛诐 谞讛专讙讬诐 讘讬讞讚 诇讛讬讜转 砖谞讬讛诐 诪诪拽讜诐 讚讬谉 拽砖讛, 讜注诇 讝讛 谞讗诪专 (诪砖诇讬 讬讙, 讻讙) '讜职讬值砖讈 谞执住职驻侄旨讛 讘职旨诇止讗 诪执砖职讈驻指旨讟' 砖讛讬讛 诪住驻讬拽 诇讛爪诇转 讬砖专讗诇 讘讗讞讚 讜谞讛专讙讜 讛砖谞讬讬诐.
讜讛谞讛 讻讬讜爪讗 讘讝讛 讬诪爪讗 讘砖讗专 讚讜专讜转 砖讬讛讬讜 讘' 爪讚讬拽讬诐 砖讛诐 讻诪讜 讗讞讬诐 讚诪砖专砖 讗讞讚 讛诐, 谞讛专讙讬诐 讘砖讘讬诇 诇讻驻专 注诇 注讜谉 讛讚讜专, 讜讗祝 注诇 讙讘 讚讛讬讛 诪住驻讬拽 诇讻驻专 讘讗讞讚 诪讛诐 讜讻诪讜 砖谞讗诪专 '讬值砖讈 谞执住职驻侄旨讛 讘职旨诇止讗 诪执砖职讈驻指旨讟', 讜诇讻谉 注诇 讝讛 讛注谞讬谉 讜讻讬讜爪讗 讘讜 拽讗诪专 专讗讜讬 砖转讛讬讛 讛讞诪讛 砖讛讬讗 讗讜转讬讜转 讞诪讛 诇讜拽讛 诪砖讜诐 讚谞诪爪讗 讘讝讛 讬值砖讈 谞执住职驻侄旨讛 讘职旨诇止讗 诪执砖职讈驻指旨讟.
讜诪讛 砖讗诪专 '讗址讞执讬诐' 讗讬谞讜 讚讜拽讗 讗讞讬诐 诪讗讘 讜讗诐, 讗诇讗 讗讞讬诐 砖讛诐 讘砖讜专砖 讗讞讚 讜讚讜诪讬谉 讝讛 诇讝讛 讘注谞讬讬谞讬诐 讜讘讞讬谞转诐. 讜诪讛 讚谞拽讬讟 讝讛 注诇 讞诪讛 驻专砖转讬 讘住讛"拽 讘侄旨谉 讬职讛讜止讬指讚指注 诪砖讜诐 讚讞诪讛 讛讬讗 诪讗讬专讛 诇讛注讜诇诐, 讜讙诐 讛讞诪讛 讬砖 诇讛 讗讞讜转 砖讛讬讗 讛诇讘谞讛 砖讬讜谞拽转 诪诪谞讛.


讜旨讘执砖讈职讘执讬诇 讗址专职讘旨指注指讛 讚旨职讘指专执讬诐 谞执讻职住值讬 讘旨址注植诇值讬 讘旨指转旨执讬诐 谞执诪职住指专执讬谉 诇址诪旨址诇职讻讜旨转. 讗讬谉 讛讻讜谞讛 砖诇讜拽讞讬诐 诪诪讜谞诐 诇讗讜爪专 讛诪诇讻讜转 讻讬 讝讛 谞讝讻专 讗讞专 讻讱 讘讗专讘注讛 讚讘专讬诐 砖讬讜专讚讬谉 诇讟诪讬讜谉 砖驻专砖 讛注专讜讱 诇讟诪讬讜谉 诇讗讜爪专 讛诪诇讱, 讜讛讻专讬讞 讚讘专 讝讛 诪讻诪讛 诪拽讜诪讜转 注讬讬谉 砖诐, 注诇 讻谉 爪专讬讱 诇讛讘讬谉 诪讛 讛讻讜谞讛 讘讝讛 讚拽讗诪专 谞诪住专讬诐 诇诪诇讻讜转?
讜谞专讗讛 讛讻讜谞讛 讚讛注专讻讗讜转 讛诪诪讜谞讬诐 诪谉 讛诪诇讻讜转 诇讜拽讞讬诐 讻诇 诪诪讜谉 讜谞讻住讬诐 讜砖讟专讜转 砖诇讜, 讜讙诐 驻谞拽住讬讜 讘砖讘讬诇 砖讬砖 诇讜 讬转讜诪讬诐 拽讟谞讬诐 讗讜 住讬讘讛 讗讞专转 讜谞诪爪讗 谞讙诇讬诐 诇注讬谞讬 讛讻诇 讻诇 注谞讬讬谞讬讜 讜讻诇 诪讛 砖讬砖 诇讜 讜讻诪讛 注讜砖专讜, 讜讝讛 讬讝讚诪谉 讛谉 讘注讜讚讜 讘讞讬讬诐 讛谉 讗讞专 诪讜转讜, 讜诇讻谉 讗诐 讛讜讗 讛讬讛 诪址砖讈职讛值讬 砖讈职讟指专讜止转 驻旨职专讜旨注执讬诐 砖诇讗 拽专注诐 讜讛诇讜讬谉 讛讗诪讬谞讜 讘讜 砖讬拽专注诐, 讜讗诪专 诇讜 砖讬拽专注诐 讜砖讬拽专, 讜讬砖 诇讜 注转讛 讘讝讬讜谉 讛专讘讛 讘注讬谞讬 讛讻诇 砖讬讚注讜 砖讛讜讗 诪砖讛讛 砖讟专讜转 驻专讜注讬诐 讜讬讞砖讚讜 讗讜转讜 砖讘诪讝讬讚 注砖讛 讻谉 讻讚讬 诇讙讝讜诇, 讜讻谉 讛址诪旨址诇职讜侄讛 讘旨职专执讘旨执讬转 诇讬砖专讗诇 讜讗讜诪专 砖讛诐 砖诇 讙讜讬, 讜注转讛 讻砖驻讜转讞讬谉 驻谞拽住讬讜 谞讜讚注 讚诪谉 诪诪讜谞讜 讛诇讜讛 诇讬砖专讗诇 讘专讘讬转, 讜诇拽讞 专讘讬转 拽爪讜爪讛, 讜讗讜转诐 砖住驻拽 讘讬讚诐 诇诪讞讜转 讜诇讗 诪讬讞讜 砖专爪讜 诇讛专讘讜转 诇讛诐 讗讜讛讘讬诐 注转讛 讬拽专讛 诇讛诐 砖讬讛讬讛 讛讻诇 砖讜谞讗讬诐 讗讜转诐, 讜旨驻旨讜止住职拽值讬 爪职讚指拽指讛 讘旨指专址讘旨执讬诐 讜职讗值讬谉 谞讜止转职谞执讬谉 讻讜谞转诐 诇讛专讘讜转 诇讛诐 讻讘讜讚 讘砖拽专, 讛谞讛 注转讛 谞驻转讞讬诐 驻谞拽住讬诐 砖诇讛诐 讜谞讜讚注讬诐 砖讗讬谉 诇讛诐 诪诪讜谉 诪砖诇讛诐 讗诇讗 讻诇 注住拽诐 诪砖诇 讗讞专讬诐 讜讬转讘讝讜 讘专 诪讬谞谉.

